CELEX: C2005/006/87
Language: el
Date: 2005-01-08 00:00:00
Title: Υπόθεση T-438/04: Προσφυγή της Elke Huober κατά Συμβουλίου της Ευρωπαϊκής Ενώσεως, που ασκήθηκε στις 29 Οκτωβρίου 2004

8.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/44
            
         Προσφυγή της Elke Huober κατά Συμβουλίου της Ευρωπαϊκής Ενώσεως, που ασκήθηκε στις 29 Οκτωβρίου 2004
   (Υπόθεση T-438/04)
   (2005/C 6/87)
   Γλώσσα διαδικασίας: η γαλλική
   Η Elke Huober, κάτοικος Βρυξελλών, εκπροσωπούμενη από τους δικηγόρους Sébastien Orlandi, Albert Coolen, Jean-Noël Louis και Etienne Marchal, άσκησε ενώπιον του Πρωτοδικείου των Ευρωπαϊκών Κοινοτήτων, στις 29 Οκτωβρίου 2004, προσφυγή κατά του Συμβουλίου της Ευρωπαϊκής Ενώσεως.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του Συμβουλίου να μη χορηγήσει στην προσφεύγουσα το ευεργέτημα του επιδόματος αποδημίας και των παρεπομένων δικαιωμάτων από 1ης Σεπτεμβρίου 2003, ημερομηνία αναλήψεως των καθηκόντων της·
            
         
               —
            
            
               να καταδικάσει το Συμβούλιο στα δικαστικά έξοδα.
            
         Ισχυρισμοί και κύρια επιχειρήματα:
   Πριν αναλάβει υπηρεσία στο Συμβούλιο, η προσφεύγουσα υπηρετούσε στο γραφείο ενημερώσεως του ομόσπονδου κράτους της Βάδης-Βυτεμβέργης στις Βρυξέλλες. Με την παρούσα προσφυγή αμφισβητεί τη νομιμότητα της αποφάσεως να μη της χορηγηθεί το ευεργέτημα του επιδόματος αποδημίας.
   Προς στήριξη της προσφυγής της, η προσφεύγουσα προβάλλει παράβαση του άρθρου 4, παράγραφος 1, στοιχείο α', του παραρτήματος VII του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων, καθόσον το Συμβούλιο έκρινε ότι δεν εμπίπτει στην κατάσταση του ευρισκομένου στην υπηρεσία άλλου κράτους. Η προσφεύγουσα προβάλλει, επίσης, παραβίαση της αρχής της ίσης μεταχειρίσεως και της απαγορεύσεως των διακρίσεων.